Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 313/14/5505	Liptovský Mikuláš, 28.8.2015
EEČ : 2-39-276-2015

U Z N E S E N I E

Trestná vec:	obvinený XXXXX  
Prečin:	Nedovolené ozbrojovanie a obchodovanie so zbraňami podľa § 294 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: stolár
sa v skúšobnej dobe, určenej uznesením prokurátora Okresnej prokuratúry XXXXX zo dňa 27.6.2014, spisová značka 2 Pv 313/14/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry XXXXX zo dňa 27.6.2014, spisová značka 2 Pv 313/14/5505, bola určená obvinenému skúšobná doba v trvaní 12 mesiacov.
Odôvodnenie:
	Dňa 27.06.2014 uznesením sp. zn. 2 Pv 313/14/5505 podľa § 216 ods. 1 Trestného poriadku bolo podmienečne zastavené trestné stíhanie vedené proti XXXXX, stíhanému za prečin nedovoleného ozbrojovania a obchodovania so zbraňami podľa §294 ods. 1 Trestného zákona, a súčasne mu bola podľa § 216 ods. 2 Trestného poriadku určená skúšobná doba v  trvaní 12 mesiacov.  
	Uznesenie nadobudlo právoplatnosť dňa 08. 07. 2014. Vzhľadom na skutočnosť, že skúšobná doba dňa 08. 07. 2015 uplynula, vyžiadal som si na XXXXX správu z Okresného úradu, odboru všeobecnej  vnútornej správy v Liptovskom Mikuláši a odpis z registra trestov. Z týchto správ som zistil, že  obvinený v registri trestov nemá žiadne údaje o tom, že by bol počas skúšobnej doby podmienečného zastavenia trestného stíhania odsúdený. Zo správy Okresného úradu odboru všeobecnej vnútornej správy v Liptovskom Mikuláši vyplýva, že obvinený sa v priebehu skúšobnej doby dopustil jedného priestupku, a to podľa § 22 zákon č. 372/1990 Zb. o priestupkoch a to proti bezpečnosti a plynulosti cestnej premávky, za čo mu bola uložená sankcia, a to pokuta vo výške 10,- €. Vzhľadom k charakteru tohto priestupku som ho vyhodnotil, ako nezávažný a keďže sa jednalo o jednorázové protiprávne konanie možno konštatovať, že obvinený viedol riadny život.  Z týchto dôvodov mám za to, že obvinený XXXXX sa počas skúšobnej doby podmienečného zastavenia trestného stíhania osvedčil, nakoľko viedol v tejto dobe riadny život.
	Z uvedených dôvodov som rozhodol tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor